ועדת הכספים, כנסת 20, פרוטוקול מספר 816, 2017-09-18 10:00

משה גפני: שלום לכולם, אני מתכבד לפתוח את הדיון.

משה גפני: אנחנו מתחילים עם בקשות לדיון מחדש.

משה גפני: הודעה מספר 43004.

משה גפני: מרכז למיפוי ישראל.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – אין

משה גפני: נמנעים –אין

משה גפני: הרביזיה נפלה.

משה גפני: בקשת רביזיה 04008.

משה גפני: מי בעד הרביזיה?

משה גפני: ירים את ידו.

משה גפני: בעד – אין

משה גפני: נמנעים –אין

משה גפני: הרביזיה נפלה.

משה גפני: נעבור לפניות עצמן.

משה גפני: פניה 151 נמל חדרה.

אלי מורגנשטרן: הפנייה הזו היא למעשה הרשאה להתחייב עבור נמל חדרה לרכישה של גוררת חדשה.

אלי מורגנשטרן: נמל חדרה זה מפעל עסקי שהכנסותיו והוצאותיו מכסים זה את זה, בעצם – לא מושפעים מתקציב המדינה, אבל בשביל לחתום על הסכם ארוך טווח נדרשת הרשאה להתחייב.

אלי מורגנשטרן: לכן אנחנו נותנים את ההרשאה והם אחר כך משלמים את המזומן מתוך ההכנסות שלהם.

משה גפני: למה?

משה גפני: למה לא עושים סדר עם הנמלים האלה?

<גלעד ונגרובר: נמל חדרה הוא הכי יעיל בארץ, 7 עובדים בו.

מיקי רוזנטל: אני רוצה להבין- הגוררת היא למה, לפחם שמכניסים לנמל?

מיקי רוזנטל: הרי תחנת הכוח אמורה להיות מופעלת בגז, כלומר לחילופין, גם גז וגם פחם.

מיקי רוזנטל: עכשיו היא מופעלת רק בגז?

<גלעד ונגרובר: יש גם פחם.

<גלעד ונגרובר: כמות הפחם יורדת, ובמקביל, הגוררת אמורה לשמש את ה - - - של הגז, בעצם מביאים את הגז, גז נזיל - - -

מיקי רוזנטל: מאיפה מביאים גז נזיל, זה לא הגז מ "תמר"?

<גלעד ונגרובר: הצינור של הגז של "תמר", לא מנוצל במלואו, עדיין.

מיקי רוזנטל: אנחנו מ - - - את הגז, קודם כל לנמל, ואז זה - - -?

מיקי רוזנטל: זה עולה הרי פי עשר יותר לתושב בישראל.

מיקי רוזנטל: מה, אתם השתגעתם?

<גלעד ונגרובר: זה מה שיש כרגע.

משה גפני: מתי ייגמר הדבר הזה?

<גלעד ונגרובר: הגוררת היא ל-20 שנה.

משה גפני: לא, אבל מתי ייגמר מה ששואל חבר הכנסת רוזנטל?

<גלעד ונגרובר: אני לא יודע להגיד.

מיקי רוזנטל: זה חלם.

מיקי לוי: אחר כך משקיעים גם במסננים, כי המסננים עולים הון עתק.

משה גפני: מי אחראי על הסיפור של הבאת הגז?

<גלעד ונגרובר: משרד האנרגיה, חברת חשמל.

מיקי רוזנטל: אבל הצינור הראשון שהיה צריך להניח, קודם כל לשם.

משה גפני: אנחנו נאשר את זה, אבל אנחנו רוצים תשובה איך הדבר הזה קורה.

מיקי רוזנטל: כמה עולה - - - זה לא הולך בליטרים – זה הולך ביחידת חום.

מיקי רוזנטל: כמה זה עולה?

<גלעד ונגרובר: אנחנו לא יודעים.

<גלעד ונגרובר: אנחנו, משרד התחבורה בסך הכל מפעילים את הנמל.

מיקי רוזנטל: הרי אתם רוצים גוררת שתכניס את הגז המונזל.

מיקי רוזנטל: הגז המונזל, אם אנחנו נאשר את זה, אתם תמשיכו להביא גז מונזל שעולה לפחות פי 2 מהגז הרגיל.

מיקי רוזנטל: שיביאו צינור, זה לא ייאמן.

משה גפני: אני מציע שנאשר את זה כדי לא לעכב, נעשה רביזיה כדי לקבל תשובה.

משה גפני: לא נבטל את הרביזיה עד שנקבל תשובה.

<אלי מורגנשטרן: אז תחזור על השאלות הספציפיות כדי שנוכל לחזור עם תשובות.

מיקי רוזנטל: השאלות הן כדלקמן: גז מונזל עולה לפחות כפול מאשר גז רגיל מצינור.

מיקי רוזנטל: 1.

מיקי רוזנטל: מתי יגיע הצינור?

מיקי רוזנטל: 2.

מיקי רוזנטל: מה מחירו של הגז המונזל?

מיקי רוזנטל: 3.

מיקי רוזנטל: מתי יגיע הגז הרגיל?

מיקי רוזנטל: מתי יגיע הצינור.

מיקי רוזנטל: כי אם אנחנו עכשיו משקיעים בגוררת אתם אומרים שזה לא דחוף, הצינור, ותושבי ישראל ימשיכו לשלם - - -

משה גפני: לכאורה, את הצינור הזה היה צריך לשים ראשון.

מיקי רוזנטל: כן.

<אלי מורגנשטרן: זה משמש גם לפחם, לא רק לגז.

משה גפני: לא משנה.

משה גפני: תנו תשובה מוסמכת.

מיקי רוזנטל: רגע.

מיקי רוזנטל: אני התחלתי לשאול על הפחם.

מיקי רוזנטל: הרי התנה אמורה לפעול גם על גז וגם על פחם, וכשיש חוסר בגז אז מפעילים בפחם, אבל ביום יום לא אמורים להפעיל בפחם.

מיקי רוזנטל: אם אתם עדיין מפעילים בפחם זה גרוע מאוד, אתם ממשיכים לזהם.

מיקי רוזנטל: אז זו גם שאלה.

משה גפני: נא לתת תשובה מוסמכת על השאלות האלה.

משה גפני: מי בעד אישור פניה 151?

משה גפני: ירים את ידו.

משה גפני: מי נגד?

משה גפני: בעד הפנייה– רוב

משה גפני: נמנעים –אין

משה גפני: הבקשה אושרה ואנחנו מגישים רביזיה, חבר הכנסת רוזנטל ואני.

משה גפני: ככל שתקדימו לענות לענות תשובות נסיר את הרביזיות.

משה גפני: 164-159.

<ליאור קוטלר: מדובר בפנייה להעברת סכום של 60,800 אלפי שקלים חדשים ו-286,000 בהרשאה להתחייב יחד עם עוד תקני כוח אדם אחרים מסעיפים אחרים, כפי שמפורט.

<ליאור קוטלר: הפנייה היא בהתאם לתוכניות העבודה של משרד הבריאות, בהתאם להתקדמות ביצוע בפועל והתאמות לביצוע.

<ליאור קוטלר: יחד עם סיום העבודה של משרד הבריאות על תוכניות העבודה שלו במהלך השנה.

<נועה שוקרון: אני ממשרד הבריאות.

<נועה שוקרון: כפי שנאמר, מדובר בהשלמת עבודות מטה ותוכניות העבודה של המשרד.

<נועה שוקרון: בתוכנית הגריאטריה יש בעצם 4 תוכניות התערבות שבשלו:

<נועה שוקרון: IV לווריד בבתי חולים, תוכנית למניעת דמנציה, מניעת נפילות וטיפול פליאטיבי לאוכלוסייה הקשישה בישראל.

<נועה שוקרון: בתוכנית הכשרת האחיות יש בעצם אימון של הכשרת אחיות בבתי ספר לסיעוד לטובת תמרוץ האחיות, גם במקצועות שונים וגם באזורים שונים בארץ.

<נועה שוקרון: המרכז הרפואי הירושלמי, שהוא בעצם בית חולים פסיכיאטרי – יש שם התאמה בין ההוצאות וההכנסות ותגבור של המרכז הרפואי.

<נועה שוקרון: כנ"ל לגבי המרכז הקהילתי יפו, שם יש גם את מרפאת גשר שהיא בעצם המרפאה היחידה היום בישראל לחסרי ביטוח הסובלים ממחלות נפש שונות.

<נועה שוקרון: בתוך תקנות בריאות הנפש עצמן יש מספר שירותים שהם במסגרת התוספת השלישית, התוספת שהמשרד עצמו מספק את השירותים אליה.

<נועה שוקרון: גידול דמוגרפי בקרב ילדים אוטיסטים מחייב אותם להוסיף כסף לתקנות שם, והפעלת התוכנית הלאומית למניעת קשירות.

<נועה שוקרון: עבודת המטה בשלה ואנחנו מעוניינים להתחיל להפעיל אותה.

מיקי רוזנטל: למנוע קשירות בבית החולים - - -

<נועה שוקרון: נכון.

<נועה שוקרון: יש שם תוכנית התערבות שלמה שהמשרד כתב ואנחנו מתחילים להפעיל אותה.

מיקי רוזנטל: השר אימץ את כל המלצות הוועדה בנושא קשירות?

<נועה שוקרון: למיטב ידיעתי כן.

מיקי רוזנטל: וזה מתוקצב כבר כאן.

<נועה שוקרון: כן.

<נועה שוקרון: התקציב שיש כאן - - -

מיקי רוזנטל: זה מבורך, אנחנו בעד.

מיקי רוזנטל: אני רק רוצה להבין – העבודה סיימה את עבודתה לפני חודש - - -

<נועה שוקרון: נכון, ופרסמה את המלצותיה.

<נועה שוקרון: הכסף הזה נועד גם לחלוקת תקנים, גם לתגבור שמירה בבתי החולים וגם לפעילויות אחר הצהריים.

<נועה שוקרון: שלושת הדברים האלה הם חלק מהמלצות הוועדה.

<נועה שוקרון: התוכנית הבאה מדברת על התאמות תקציביות לסל הבריאות גם בהתאם לעדכונים דמוגרפיים, תוספת תקציבית לתוכנית לקיצור תורים, לאור פעילות שאנחנו עכשיו הצלחנו לראות, בשנת 2016, ועכשיו אנחנו יכולים לחלק בעצם את מבחן התמיכה, ותוכנית הבראה לבית החולים לניאדו.

<נועה שוקרון: התוכנית הבאה היא תוכנית של בריאות הציבור, שם יש גם מספר עבודות מטה שהושלמו, בעיקר סביב התוכנית "אפשרי בריא", אם זה בקרב התוכנית לצמצום עישון באוכלוסייה הערבית, תוספת תזונאיות במעונות יום שיקומיים, ושיקום התשתיות של הפלרת מי השתייה בישראל.

<נועה שוקרון: תקנת התפעול מטה מדברת בעצם על תוספת של מרכזים למיצוי זכויות – אם זה בקרב חולים סיעודיים, אם בקרב חולים אונקולוגיים בכלל בתי החולים, הקמת מנהלת הקנאביס הרפואי – שגם פה עבודת המטה הושלמה ותוכניות נוספות בתחום המחשוב של המשרד.

<נועה שוקרון: תוכנית אחרונה היא מנהל רפואה – פה, בעצם, מאוגדות כל התוכניות הלאומיות של המשרד.

<נועה שוקרון: ספציפית מדובר על צמצום תורים ל-MRI, צמצום זיהומים במרכזים הרפואיים, הקלה בחדרי המיון ותוכנית להעלאת סטנדרט בפגיות.

מיקי רוזנטל: הכל נשמע מעולה – אבל זה חד פעמי או שזה עובר לבסיס התקציב?

מיקי רוזנטל: כי אתם לוקחים את זה מהרזרבות, אני רואה.

מיקי רוזנטל: הדברים האלה הם חד פעמיים או שזה יעבור לבסיס התקציב ולא יצטרכו לריב עליהם כל שנה?

<ליאור קוטלר: מדובר בתוספות חד פעמיות שניתנו גם בהתאם לביצוע בפועל ולגידולים הדמוגרפיים שחלו השנה והתאמות לתחזיות, וגם לתוכניות של משרד הבריאות שסיים את העבודה במהלך השנה והוקצה לשם כסף.

משה גפני: זה לא יהיה בבסיס.

מיקי רוזנטל: חלק מהדברים את יכולה לתרץ אותם בחד פעמי או בהתאם למה שצריך, לתקצוב, אבל חלק מהדברים הם החלטות של איך אתם החלטתם – החלטתם להקים, לשנות את הנוהל בקנאביס רפואי, לתת קנאביס רפואי, אתם מכירים ארגון, או ענף או יחידה לזה.

מיקי רוזנטל: אז בשנה הבאה – מה?

מיקי רוזנטל: זה לא יהיה כבר.

משה גפני: יהיה.

משה גפני: לא יהיה בבסיס התקציב.

מיקי רוזנטל: אבל למה?

מיקי רוזנטל: למה?

משה גפני: אפשר להכניס את זה לבסיס?

<ליאור קוטלר: בשנת 2019 - - -

משה גפני: אין תקציב.

משה גפני: זה התקציב הדו שנתי.

מיקי רוזנטל: זה הבדיחה הזאת.

משה גפני: זה לא בדיחה, כשמגיע התקציב ל-2019 צריך לעמוד על זה.

עודד פורר: בתקציב 2019 זה יהיה בבסיס?

<ליאור קוטלר: מנהלת הקנאביס?

<ליאור קוטלר: כל דבר זה בנפרד.

מיקי רוזנטל: מנהלת הקנאביס תהיה בבסיס התקציב?

משה גפני: היא לא יודעת.

משה גפני: היא לא יודעת.

משה גפני: מה שיהיה ב-2019 שיכינו את תקציב עם משרד הבריאות ומשרד האוצר, לכאורה אנחנו מבקשים – התוכניות האלה הן תוכניות טובות, שיכניסו אותן לבסיס.

<ליאור קוטלר: לקראת תקציב 2019, בהתאם לסדרי העדיפויות של הממשלה - - -

משה גפני: עד 2019 הכסף הזה יהיה מההעברות החד פעמיות שנאשר עכשיו.

משה גפני: ל-2019 אנחנו מבקשים שהתוכניות האלה, שהן תוכניות טובות, שהן תהיינה בבסיס התקציב, זה הכל.

מיקי רוזנטל: אנחנו מבקשים להעביר להנהלת המשרד את בקשת ועדת הכספים.

מיקי רוזנטל: קודם כל – אנחנו מברכים על התוכניות, ושתיים – אנחנו מבקשים שהם ייכנסו לבסיס התקציב.

מיקי רוזנטל: ועדת הכספים מבקשת.

משה גפני: נכון.

משה גפני: ועדת הכספים מבקשת להכניס את זה בבסיס.

מיקי רוזנטל: נכון, שלא יהיה עליהם כל שנה ויכוח – יש כסף-אין כסף.

משה גפני: 164-159, 171-170.

משה גפני: מי בעד אישור הפנייה?

משה גפני: ירים את ידו.

משה גפני: בעד – רוב

משה גפני: נמנעים – אין

משה גפני: הפניות אושרו.

משה גפני: פנייה 172 בעמוד 21.

<תמר לוי בונה: מטרת הפנייה היא להוסיף 200 אלף אלפי שקלים בהרשאה להתחייב – 200 מיליון, לרשות פיתוח הבדואים.

משה גפני: מי מבקש את זה?

<תמר לוי בונה: הרשות לפיתוח הפזורה הבדואית, לצורך המשך פיתוח של מגרשים לטובת האוכלוסייה הבדואית בנגב, בהתאם לקצב ההתקדמות של הרשות.

<תמר לוי בונה: בשנים האחרונות לא פותחו מגרשים בהיקף משמעותי ובשל כך התעכבה ההסדרה ולכן מבקשים תוספת תקציב להמשך הפיתוח בהתאם לקצב.

משה גפני: כמה מגרשים זה?

<תמר לוי בונה: כרגע היעד הוא עד 5,000 בשנה.

מיקי רוזנטל: מה זה הפיתוח?

מיקי רוזנטל: מגרשים?

מיקי רוזנטל: זה מגרשים קיימים?

מיקי רוזנטל: תשתיות, ביוב וכו'?

עודד פורר: מי שמקבל את המגרש חינם, זה כולל פיתוח.

משה גפני: מי בעד אישור הפנייה?

משה גפני: ירים את ידו.

משה גפני: בעד – רוב

משה גפני: נמנעים – אין

משה גפני: הפנייה אושרה.

משה גפני: אנחנו עוברים לחוברת השנייה.

משה גפני: מספר פנייה לוועדה 150.

<קריאות: - - -

<קריאה: יש כאן עודפים.

<קריאה: 33012.

<תמר לוי בונה: הפנייה נועדה להעביר 24 אלף אלפי שקלים לצורך שימוש בתקציבים - - -

משה גפני: הכוונה ל-23 מיליון.

<תמר לוי בונה: נכון.

<תמר לוי בונה: לצורך שימוש בתקציבים עליהם התחייבו במשרד החקלאות ב-2016 להתקשרות רב שנתית.

<תמר לוי בונה: כמובן שהתשלום עליהן נעשה ב-2017.

<תמר לוי בונה: בין העודפים שאנחנו מבקשים אפשר לראות כאן – אחזקת מתקני קירור, אחזקת מערכות גילוי וכיבוי אש.

משה גפני: יש שאלות על זה?

משה גפני: זה עודף.

משה גפני: מי בעד אישור?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: תודה.

משה גפני: העודף אושר.

משה גפני: עכשיו אנחנו עוברים להפחתה.

עודד פורר: שאלה לגבי מה שהצבענו.

עודד פורר: משרד החקלאות פה?

עודד פורר: איפה עומד הסקר הדיג בים התיכון?

מיקי לוי: 5.8% ב-2017 - - - ועכשיו חצי מיליארד כי לא קיבלתם - - -

עודד פורר: סקר הדיג שבשבילו מבוקש פה - - - איפה זה עומד, הוא בוצע?

עודד פורר: הוא יצא לדרך?

עודד פורר: זו היא איזושהי הבטחה שנתנו לנו כשהצבענו על הסקירה של כל הדגה במכמורת.

<קריאות: - - -

עודד פורר: אני מבקש רביזיה על העודף של החקלאות עד שאקבל סטטוס לגבי סקר הדיג ושלל דיג בים התיכון.

משה גפני: בסדר גמור.

משה גפני: חבר הכנסת פורר מבקש רביזיה על העודף של החקלאות.

משה גפני: אז תתנו לו תשובה ואם זה אכן יספק הוא יסיר את הרביזיה.

משה גפני: מספר פנייה לוועדה – 1509000.

משה גפני: יש פה קיצוץ רחבי כדי לשלם – מה?

מיקי רוזנטל: רגע, לפני זה: את רוב הקיצוץ הרחבי לא הבאנו.

מיקי רוזנטל: הבאת לפה רק את הקיצוץ הרחבי שנוגע ל - - - .

מיקי רוזנטל: עכשיו אנחנו רוצים להבין האם הכסף הזה נועד לעובדי רשות השידור.

מיקי רוזנטל: אם לא – אנחנו לא מאשרים.

מיקי לוי: אני לא מבין את הקיצוצים הרחביים.

<קריאות: - - -

מיקי לוי: 5.8% קיצוץ בבסיס התקציב ב-2017, 5.8% קיצוץ בבסיס התקציב ב-2018, תראו כמה זה יוצא, ועכשיו חצי מיליארד שקל כי לא קיבלנו מיליארד שקל מקרן קיימת.

מיקי לוי: אז בשביל מה כל האירועים הבומבסטיים האלה של נטו – וזה בסדר, אני מברך על זה, אבל זו רמאות לשמה כי זה לטווח קצר מאוד.

מיקי לוי: זה לא כמו שביקשנו כאן בוועדה.

מיקי לוי: אתם רוצים להטיב עם העם?

מיקי לוי: בואו נעשה חוק.

מיקי לוי: מה זה רק לשנה וחצי?

מיקי לוי: זה רק כדי לעשות פרסומת בחוצות.

מיקי לוי: לכן אני אומר: כבר חסר כסף בבסיס.

מיקי לוי: אני מבקש לדעת מה קורה עם קרן קיימת לפעם הבאה.

מיקי לוי: הבטיחו מיליארד שקל?

מיקי לוי: אני רואה שהכל נתקע.

מיקי לוי: בסך הכל הקיצוצים הרחביים הולכים, ה-5.8% ועוד 5.8% זה 11.6%.

מיקי לוי: 2018-2017 בבסיס.

מיקי לוי: אז בשביל מה נותנים מסביב?

מיקי לוי: באמת, עיני העם סומות באפילה.

מיקי לוי: זה מה שעושים, ואני לא בא לפקידים בטענות, אני בא לפוליטיקאים בטענות.

מיקי לוי: עכשיו תסבירו לי – תקציב 2017 בבסיס היא 5.8%, נכון?

מיקי לוי: ומתוכנן 5.8% ל-18 ועכשיו עוד חצי מיליארד.

מיקי רוזנטל: אבל יש תוספת.

מיקי רוזנטל: מצד שני יש תוספת 5.5.

עודד פורר: אני חייב לציין, בהמשך לנאום של חבר הכנסת מיקי לוי.

עודד פורר: מהעיון שלי בחומר רוב השינויים האלה הם מהרזרבות.

עודד פורר: זה לא איזה קיצוץ שאתם מקצצים עכשיו.

עודד פורר: אני אסביר הכל בצורה מסודרת.

עודד פורר: אם זה מהרזרבה - - -

מיקי לוי: לא, זה כמה הרזרבה נפגעת.

מיקי לוי: הרזרבה היתה צריכה להיות בקירוב ל-4 מיליארד שקל.

<קריאות: - - -

<תמיר כהן: אני מאגף תקציבים, משרד האוצר.

<תמיר כהן: אני אתייחס ממש בקצרה למה שחברי הכנסת אמרו.

<תמיר כהן: אל"ף, אני רוצה להבדיל בין שני דברים - בין הדברים שאתם אומרים ל-2018, מה שציינת, חבר הכנסת מיקי לוי – לעניין הה אנחנו נבוא לפה עוד מעט, ב-1 בנובמבר, נגיש לוועדה במסגרת החוק של מעבר בין תקציב 2017 ל-2018, אנחנו נציג דוח שאומר איך אנחנו עומדים במסגרות הפיסקליות לעומת מה שהונח פה בעת בניית התקציב.

<תמיר כהן: העניין שהתכנסנו אליו פה היום הוא פחות רלבנטי לזה כי אלה החלטות שהתקבלו כבר ממש ביום של האישור בקריאה שנייה ושלישית של התקציב לשנים 2019-2017.

<תמיר כהן: כלומר, אלה החלטות שהתקבלו כבר, אין פה שום הפחתה חדשה.

<תמיר כהן: בעניין האחוזים של הפלטים – אני אשמח לשבת אתך.

משה גפני: אם אפשר בבקשה לא להסביר את ה-flat בכלל.

משה גפני: לא הבאתי אותו.

משה גפני: גם היה דיון - - - לא חשוב, בדרגים הגבוהים ביותר.

משה גפני: לא הבאתי.

משה גפני: יש דברים שאתם מביאים עם flat, ויש דברים שאתם מביאים בלי flat, וזה גם כן – נצטרך הסבר.

משה גפני: למה יש דברים שאתם מביאים ולוקחים מהרזרבה, ולא פוגעים במשרדים.

משה גפני: למה יש דברים שאתם מביאים עם זה?

משה גפני: ועל זה נצטרך לקיים דיון.

מיקי רוזנטל: גם אי אפשר לנתק את הדיון הזה במנותק מזה שיש פגיעת יתר במיליארדים.

משה גפני: כרגע לא עומד על סדר היום.

משה גפני: יכול להיות שיכריחו אותי להביא את זה.

עודד פורר: רק אל תשכח, אדוני, שאנחנו צריכים עוד מיליארד שקל לנושא של שווי מס רכב.

משה גפני: אנחנו צריכים גם לנכים.

מיקי רוזנטל: בזה אנחנו מקצצים לנכים כי מקצצים ברזרבות.

מיקי רוזנטל: זה הקיצוץ לנכים.

משה גפני: אני רוצה לדעת למה מיועד ה-150 מיליון.

משה גפני: לרשות השידור יש גירעון גדול.

משה גפני: הוא עובר את ה-150 מיליון.

משה גפני: אני רוצה לדעת למה הולך ה-150 מיליון האלה אם נאשר אותם.

<תמיר כהן: למען הסדר הטוב, החלטת ממשלה 2177 שהתקבלה ב-18 בדצמבר, 2016, בערב שבו אישרו את תקציב 2018-2017 בקריאה שנייה ושלישית בכנסת הוחלט על שתי הפחתות רחביות: אחת, הפחתה רחבית 1.3% בתקציב הקניות.

<תמיר כהן: לא לשם זה התכנסנו, זה משהו אחר.

משה גפני: זה המיליארד מאתיים, מיליארד מאה.

<תמיר כהן: נכון.

<תמיר כהן: זה בנוסף, זה גם מונח על שולחן הוועדה.

משה גפני: מונח הרבה זמן.

<תמיר כהן: בנוסף, התקבלה החלטה שבמקום לא להעביר – אחוז אחד מהעודפים המחויבים של שנת 2016 לשנת 2017.

<תמיר כהן: כלומר, אין פה למעשה כסף ששכב ברזרבה הכללית, אין בכלל כסף ברזרבה הכללית, אלא זה למעשה פחות אחוז אחד מהעודפים שנוצרו ב-2016, שבמקום להיות מועברים למשרדים מועברים למטרה כללית.

<תמיר כהן: המטרה הכללית, השימוש שהוצבע עליו בהחלטת הממשלה אמר – לתקצוב הפעילות השוטפת של רשות השידור, קרי, הוצאות שכר, הוצאות ספקים, הוצאות הפקות שוטפות שרשות השידור עושה, בגלל שהממשלה קיבלה על עצמה לדחות את דחיית תחילת יום התאגיד.

<קריאה: אבל ביטן אמר שזה יעלה פחות.

משה גפני: למה הכסף הזה מיועד?

משה גפני: מה הולכים לעשות אתו?

<עמרי בן חורין: הכסף ילך לסגירת החשבונות של העובדים.

<עמרי בן חורין: עובד שסיים ופוטר מקבל פיצויי פיטורין, מקבל ימי חופשה, ימי מחלה, כשהוא סוגר עם המפרק, ומגיעים להסכמה כמה כסף מגיע לו.

<עמרי בן חורין: סגר את זה – קיבל.

<עמרי בן חורין: פנסיות גישור של העובדים שצריכים לתת למי שמגיע, בהתאם להסכם עם ההסתדרות, הוצאות הפירוק שעדיין קיימות – כי יש צוות של המפרק שעדיין קיים, שעושה את החישובים, שמפרק, שסוגר את המקומות ו - - - ציוד ש - - -

מיקי רוזנטל: תגיד לנו באחוזים, במיליונים, גם מה הולך לגישור, כמה הולך למפרק, כמה הולך לפנסיות.

מיכל בירן: והאם כל זה צבוע.

מיכל בירן: האם יש מצב שנאשר את זה ונגלה שזה התגלגל לאן שהוא?

מיקי רוזנטל: אני שומע טענות מעובדי רשות השידור שלא מגיעים אתם להסכם.

<עמרי בן חורין: ההסכמים – המפרק סוגר עם העובדים.

<עמרי בן חורין: אנחנו לא מעורבים בהסכם.

מיקי רוזנטל: אני רוצה שתגיד לי – מה-150 מיליון, כמה הולך לפנסיות, כמה הלך למפרק עצמו – אני רוצה לדעת במספרים.

משה גפני: לפני שהבאתי את זה לכאן אמרו לי שמדובר על הנושא של העובדים, מה שהוא אומר – הפנסיות וכו'.

משה גפני: אז אני אמרתי, שאם הם אכן יאמרו שכל ה-150 מיליון הולך לנושא של העובדים, אני לא שאלתי על הפירוט - - -

<עמרי בן חורין: אז אדוני היושב-ראש, אני אגי יותר מזה.

<עמרי בן חורין: ברקע עומדת הבקשה של המפרק להעביר 214 מיליון שקלים לרכישת פנסיית גישור.

<עמרי בן חורין: זו הבקשה העדכנית שעומדת.

<עמרי בן חורין: עמדו בקשות אחרות, אבל זה מה שעומד כרגע.

משה גפני: אז למה אתם מבקשים רק 150?

<עמרי בן חורין: זה מה שאושר בזמנו, בהחלטת ממשלה.

מיקי רוזנטל: אני אשאל את זה אחרת:

מיקי רוזנטל: אני מברך אם זה הולך לעובדים, אני לא מתנגד, אני רק שואל – מתוך הכסף הזה כמה כסף יקבל המפרק עצמו?

מיקי רוזנטל: אני יודע מה אני שואל, תאמין לי.

משה גפני: כמה הוא מקבל עמלה?

<עמרי בן חורין: הכסף הזה אמור ללכת לפנסיות של העובדים.

<עמרי בן חורין: המפרק קיבל תקצוב בהתאם לבקשה שלו.

<עמרי בן חורין: הכסף הזה אמור ללכת - -

מיקי רוזנטל: תענה לי, אני מרגיש שאתה לא עונה.

<עמרי בן חורין: - - לפנסיית גישור.

מיקי רוזנטל: כל ה-150?

<עמרי בן חורין: 152.

מיקי רוזנטל: כל ה-152 הולכים רק לפנסיות גישור של העובדים, לא לשום סעיף אחר?

מיקי רוזנטל: בסדר.

<עמרי בן חורין: כן.

מיקי רוזנטל: אז אנחנו נאשר את זה, אני רוצה רק פירוט בכתב.

משה גפני: 1509000, בקשה שלפי אנשי משרד האוצר מדובר אך ורק על העובדים, פנסיית גישור שלהם, ואני מבקש מחברי הוועדה לתמוך בזה.

משה גפני: מי בעד אישור הפנייה?

משה גפני: מי נגד?

משה גפני: בעד – 6

משה גפני: נמנעים – אין הבקשה אושרה.

משה גפני: תודה, הבקשה אושרה.

<טמיר כהן: יש עדכון ממשרד החקלאות.

<תמר לוי בונה: שוחחנו עם ראש ענף הדייג במשרד החקלאות שאומר שנעשתה בתחילת השנה התקשרות עם החברה.

<תמר לוי בונה: כרגע נעשות בדיקות שבועיות והפלגה על גבי מכמורות כדי לבדוק את השלל.

<תמר לוי בונה: בתחילת 2018, בתום שנה להתקשרות – כמובן שהכל בפיקוח משרד החקלאות – הם יגישו דוח לבחינת ההשלכות של הקרנות החדשות.

משה גפני: בסדר, אז הוא מסיר את הרביזיה.

משה גפני: תודה רבה לך.

עודד פורר: אני אבקש לקבל את הדוח הזה.

משה גפני: אני מודה לכולם, הישיבה נעולה.